钦定古今图书集成/明伦汇编/闺媛典/第144卷 > 熊氏女
## 钦定古今图书集成/明伦汇编/闺媛典/第144卷 > 熊氏女

按《苏州府志》：“熊氏女，青州人。父庆泽，徙家于吴。女生
端慧，通经史，许聘无锡秦汉。汉暴死，女泣不食，谓侍
婢曰：‘吾死尸当归秦。求自缢，父母曲慰之。有马谦叔
者，慕其贞操，为子求婚。女闻，引刀断发，截其右耳，流
血仆地。父母急傅以良药，久之乃甦，愿终身事父母。
所亲谕之曰：‘父母终老，汝复何依，不愁寒饿乎’？女曰：
‘死且不畏，何畏其他’’？”及汉葬，衰服临之，誓与同穴。弘
治十年，太守曹凤表其堂，月膳薪米。嘉靖六年旌表。